Džabal al-Druzas

Džabal al-Druzas (), Suveidos valstybė – autonominė teritorija Prancūzijos Sirijos mandatinėje teritorijoje, egzistavusi 1921–1936 m., veikusi kaip Prancūzijos prižiūrima vyriausybė vietiniams drūzų gyventojams.

 Pavadinimai 
1922 m. kovo 4 d. valstybė pagal sostinę As-Suwayda buvo pavadinta Suveidos valstybe.
1927 m. ji buvo pervadinta į Džabal al-Druzas ar Džabal Druzo valstybė. Šis pavadinimas sukurtas pagal Džabal al-Druzo kalną.

 Istorija 
Drūzų valstybė buvo sukurta 1921 m. gegužės 1 d. Džabal al-Druze gyveno apie 50 tūkstančių arabų drūzų. Tai buvo pirmasis ir iki šiol vienintelis valstybinis darinys, kuriame gyveno ir kurį valdė arabai drūzai.

1925 m. Džabal al-Druze prasidėjo Didysis Sirijos sukilimas, kuriam vadovavo sultonas Al-Atrašas, kuris greitai pasiekė Damaską ir kitas ne drūzų žemes už Džabal al-Druzo ribų. Protestai prieš Sirijos sudalinimą į valstybėles buvo vienas svarbiausių Sirijos prieškolonijinio judėjimo punktų. Šis judėjimas galų gale laimėjo ir suvienijo visą Prancūzijos mandatinę teritoriją, išskyrus nepriklausomu tapusį Didįjį Libaną ir Aleksandretą, kurią aneksavo Turkija ir kuri tapo Turkijos Hatajaus provincija. Spaudžiant nacionalistams pagal 1936 m. Prancūzijos ir Sirijos sutartį Džabal al-Druzas prarado autonomiją ir buvo prijungtas prie Sirijos.

 Gubernatoriai 
 1925-05-01 – 1923-09-15 – Amir Salim Paša al-Atraš
 1923-09-15 – 1924-03-06 – Trenga (laikinasis)
 1924-03-06 – 1924-10-01 – Gabriel Marie Victor Carbillet (laikinasis)
 1924-10-01 – 1925-10-14 – Gabriel Marie Victor Carbillet
 1925-06-18 – 1927-06-01 – Sultan Pasha al-Atrash (valstybės galva, disidentas)
 1925-10-15 – 1927 – Charles Andréa
 1927 m. – Marie Joseph Léon Augustin Henry
 1927–1932 – Abel Jean Ernest Clément-Grancourt
 1932-02-03 – 1934-01-28 – Renaud Massiet
 1934–1935 – Devicq
 1935–1936-12-02 – Pierre François Joseph Tarrit

Kategorija:Prancūzijos Sirijos mandatas
Kategorija:Artimųjų Rytų istorinės valstybės